जनकपुरधाम । धनुषाको औरही गाउँपालिकामा बिहीबार दिउँसो ११ हजार भोल्टको करेन्ट लागेर एक युवकको ज्यान गएको छ ।मृत्यु हुनेमा औरही गाउँपालिका २ का दिल मोहम्मदका १८ वर्षीय छोरा नहिम सफी रहेको धनुषाका प्रहरी नायव उपरीक्षक दिपेन्द्र साहीले जानकारी दिनुभयो । औरही नगरपालिका ३ स्थित सुर्काहा खोलाको पुलबाट फलामको छडले खोलाबाट जलकुम्भी तान्दै गरेको बेला माथि जडान भएको ११ हजार भोल्टको विद्युतको तारमा सर्ट भएर करेन्ट लागेको स्थानीय प्रत्यक्षदर्शीले बताएका छन् । साफीको घटना स्थलमै मृत्यु भएको र उनको शवलाई पोष्टमार्टमको लागि जनकपुर अञ्चल अस्पताल ल्याउन लागिएको प्रहरीले जनाएको छ ।